CELEX: 32009R0823
Language: sl
Date: 2009-09-09 00:00:00
Title: Uredba Komisije (ES) št. 823/2009 z dne 9. septembra 2009 o spremembi Uredbe Komisije (ES) št. 690/2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin

10.9.2009   
            
            
               SL
            
            
               Uradni list Evropske unije
            
            
               L 239/46
            
         
      UREDBA KOMISIJE (ES) št. 823/2009
   z dne 9. septembra 2009
   o spremembi Uredbe Komisije (ES) št. 690/2008 o priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 2(1)(h) Direktive,
   ob upoštevanju naslednjega:
   
               (1)
            
            
               Z Uredbo Komisije (ES) št. 690/2008 (2) so bili nekatere države članice ali nekatera območja v državah članicah priznani kot varovana območja glede nekaterih škodljivih organizmov. V nekaterih primerih je bilo priznanje časovno omejeno, da so zadevne države članice lahko predložile vse potrebne podatke, iz katerih je razvidno, da zadevni škodljivi organizem ni navzoč v zadevni državi članici ali na zadevnem območju, ali dokončale ukrepe za izkoreninjenje zadevnega organizma.
            
         
               (2)
            
            
               Celotno ozemlje Grčije je bilo priznano kot varovano območje glede organizmov Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer in Ips duplicatus Sahlberg v skladu s prvo alineo prvega pododstavka člena 2(1)(h) Direktive 2000/29/ES.
            
         
               (3)
            
            
               V skladu s tretjim pododstavkom člena 2(1)(h) Direktive 2000/29/ES mora Grčija opravljati redne in sistematične uradne raziskave o navzočnosti navedenih škodljivih organizmov in takoj uradno obvestiti Komisijo o vsaki ugotovitvi navzočnosti takih organizmov. Namen navedenih obveznosti je omogočiti Komisiji, da prekliče priznano varovano območje, če pogoji za priznanje niso več izpolnjeni.
            
         
               (4)
            
            
               Grčija pet let ni obveščala Komisije o izsledkih takih raziskav o navzočnosti škodljivih organizmov. Obisk izvedencev Komisije od 26. januarja 2009 do 6. februarja 2009 je potrdil, da Grčija dotlej ni opravljala rednih in sistematičnih uradnih raziskav za navedene škodljive organizme. Vendar je marca 2009 Grčija predložila Komisiji podatke, iz katerih je razvidno, da so bili sprejeti potrebni pravni, finančni in organizacijski ukrepi za opravljanje rednih in sistematičnih uradnih raziskav za navedene škodljive organizme v letu poročanja 2009 in potem.
            
         
               (5)
            
            
               Zato dokler Grčija ne opravi raziskave iz tretjega pododstavka člena 2(1)(h) Direktive 2000/29/ES in sporoči izsledke Komisiji v skladu s petim pododstavkom navedenega člena, ni mogoče ugotoviti, ali še vedno ni dokazov za navzočnost navedenih škodljivih organizmov v Grčiji. Da bi Grčija imela čas opraviti navedeno raziskavo in o izsledkih uradno obvestiti Komisijo, je treba Grčijo še naprej priznavati kot varovano območje glede navedenih škodljivih organizmov do 31. marca 2010.
            
         
               (6)
            
            
               V Grčiji sta Kreta in Lezbos priznana kot varovani območji glede organizma Cryphonectria parasitica (Murrill) Barr. Grčija je predložila podatke, iz katerih je razvidno, da je zdaj organizem Cryphonectria parasitica (Murrill) Barr naseljen v navedenih regijah. Kreta in Lezbos se torej ne smeta več priznavati kot varovani območji glede navedenega škodljivega organizma.
            
         
               (7)
            
            
               Nekatere regije ali deli regij v Avstriji so bili začasno priznani kot varovana območja glede škodljivega organizma Erwinia amylovora (Burr.) Winsl. et al. do 31. marca 2009. Avstrija je predložila podatke, iz katerih je razvidno, da je zdaj organizem Erwinia amylovora (Burr.) Winsl. et al. naseljen na njenem ozemlju. Zato se navedeno obdobje ne sme podaljšati.
            
         
               (8)
            
            
               Češka ter nekatere regije Francije in Italije so bile začasno priznane kot varovana območja glede organizma grapevine flavescence dorée MLO do 31. marca 2009. Po podatkih, ki so jih predložile navedene države članice, je treba navedena območja izjemoma priznavati kot varovana še dve leti, da imajo navedene države članice čas predložiti podatke, iz katerih bo razvidno, da organizem grapevine flavescence dorée MLO ni navzoč, ali po potrebi dokončati ukrepe za izkoreninjenje navedenega organizma.
            
         
               (9)
            
            
               Uredbo (ES) št. 690/2008 je zato treba ustrezno spremeniti.
            
         
               (10)
            
            
               Ukrepi, predvideni s to uredbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 690/2008 se spremeni:
   
               1.
            
            
               v točkah 4, 5, 7, 8, 9 in 10 naslova (a) se po besedi „Grčija“ dodajo naslednje besede: „(do 31. marca 2010)“;
            
         
               2.
            
            
               v točki 2 naslova (d) se črta tretja alinea;
            
         
               3.
            
            
               v točki 01 naslova (c) se črtajo besede „Grčija (Kreta in Lezbos)“;
            
         
               4.
            
            
               točka 4 naslova (d) se nadomesti z naslednjim:
               
                           
                                       „4.
                                    
                                    
                                       Grapevine flavescence dorée MLO
                                    
                                 
                        
                           Češka (do 31. marca 2011), Francija (Alzacija, Champagne-Ardenne in Lorena) (do 31. marca 2011) ter Italija (Bazilikata) (do 31. marca 2011)“
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. decembra 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. septembra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 169, 10.7.2000, str. 1.
   
      (2)  UL L 193, 22.7.2008, str. 1.